Diari Oficial de la Generalitat Valenciana


Sumari del DOGV 8798, del 27-04-2020 (2020/3067)

RESOLUCIÓ de 21 d'abril de 2020, de la Direcció General d'Agricultura, Ramaderia i Pesca per la qual se suspén la celebració de determinades proves convocades per a acreditar la competència del personal que realitza el sacrifici o matança i les operacions connexes.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8798

Data del DOGV
:   27-04-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/3067


Data del document
:   21-04-2020

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * legislació
    * examen

RESOLUCIÓ de 21 d'abril de 2020, de la Direcció General d'Agricultura, Ramaderia i Pesca per la qual se suspén la celebració de determinades proves convocades per a acreditar la competència del personal que realitza el sacrifici o matança i les operacions connexes. [2020/3067]  
  
Per mitjà de la Resolució de 13 de febrer de 2020, de la Direcció General de l'Agricultura, Ramaderia i Pesca, es van establir diverses dates d'examen per a acreditar la competència del personal que realitza el sacrifici o matança i les operacions connexes.  
L'extensió de la malaltia Covid-19 i les recomanacions de l'Organització Mundial de la Salut i del Ministeri de Sanitat, i la Resolució de 12 de març de 2020, de la Conselleria de Sanitat Universal i Salut Pública, aconsellen evitar la celebració de tota mena d'esdeveniments en els quals es preveja l'afluència massiva de persones, per existir un major risc d'exposició i transmissió del virus.  
Per això és convenient la suspensió de la convocatòria per a la celebració de les proves per a acreditar la competència del personal que realitza el sacrifici o matança i les operacions connexes, prevista per al 13 de maig de 2020 a Alacant.  
La Direcció General d'Agricultura, Ramaderia i Pesca té atribuïdes les funcions en matèria de benestar animal per mitjà del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat.  
Considerant tot l'anterior, aquesta direcció general, resol:  
  
Primer  
Suspendre la celebració de la prova convocada per la Resolució de 13 de febrer de 2020, de la Direcció General de l'Agricultura, Ramaderia i Pesca, per a acreditar els coneixements necessaris per a poder expedir la certificació de la competència en la protecció dels animals en el moment de la matança i les operacions connexes als alumnes que hagen realitzat amb aprofitament els cursos de formació corresponents, en la data i al lloc següents:  
Alacant:  
Lloc: Direcció Territorial d'Alacant  
Adreça: carrer del Professor Manuel Sala, 2. 03565 Alacant  
Local: Sala de Reunions de la Direcció Territorial  
Dates: 13 de maig  
Horari de 10 a 14 hores  
  
Segon  
La determinació de noves dates per a la celebració de la prova suspesa, si és el cas, serà anunciada amb la deguda antelació mitjançant una resolució d'aquesta direcció general, que serà objecte de publicació en el Diari Oficial de la Generalitat Valenciana.  
  
Tercer  
Contra la present resolució, que no posa fi a la via administrativa, podrà interposar-se un recurs d'alçada davant del mateix òrgan que la va dictar, en el termini d'un mes a partir de l'endemà de la publicació d'aquesta resolució en el Diari Oficial de la Generalitat Valenciana, de conformitat amb els articles 112, 121 i 122 de la Llei 39/2015, d'1 d'octubre, del procediment administratiu comú de les administracions públiques, sense perjudici que s'utilitze qualsevol altra via que es considere oportuna. No obstant això, el termini estarà suspés mentre dure l'estat d'alarma (Reial decret 463/2020, de 14 de març), i tornarà a comptar quan el Govern restablisca el còmput dels terminis administratius.  
  
  
Quart  
La present resolució entrarà en vigor l'endemà de la publicació en el Diari Oficial de la Generalitat Valenciana.  
  
València, 21 d'abril de 2020.- El director general d'Agricultura, Ramaderia i Pesca: Rogelio Llanes Ribas.